**OBCHODNÁ VEREJNÁ SÚŤAŽ 01/2013**

Obec Slaská, IČO – 00 320 994, Obecný úrad č. 17, 966 22 Lutila, zastúpená starostom obce Danielom Gelienom

vyhlasuje v zmysle § 281 až § 288 zákona č. 513/1991 Zb. Obchodný zákonník a na základe uznesenia OZ Slaská č. 23/2013 zo dňa 4.6.2013 obchodnú verejnú  súťaž o najvhodnejší návrh na uzavretie kúpnej zmluvy, ktorej predmetom bude predaj nehnuteľnosti – pozemku.

Opis nehnuteľnosti na predaj:
Pozemok parcela č. C-KN 1585,vedená ako ostatné plochy o výmere 1690 m2, zapísaná na LV č. 1389 pre k.ú. Slaská. Ide o nepoľnohospodársky pozemok vo vlastníctve obce Slaská. Nachádza sa v k.ú. Slaská, mimo zastavaného územia obce. Pozemok je vedený ako ostatné plochy.

Termín na predkladanie cenových ponúk:
Písomné cenové ponuky je treba doručiť Obecnému úradu v Slaskej v zalepenej obálke s označením OVS – 01/2013 s poznámkou „NEOTVÁRAŤ“ do 12. augusta 2013, vrátane dňa 12. augusta 2013 do 15,30 hod. Ponuky sa môžu predkladať len v slovenskom jazyku.

Písomný návrh musí obsahovať:
- obchodné meno, resp. meno a priezvisko navrhovateľa,
- IČO, resp. dátum narodenia  navrhovateľa,
- sídlo, resp. trvalé bydlisko navrhovateľa,
- parcelné číslo pozemku a jeho výmeru,
- návrh ceny za m2 pozemku,
- termín a spôsob platby kúpnej ceny.

Ak predmetný návrh nebude obsahovať uvedené údaje, nebude zaradený do súťaže, aj keď bude podaný v určenej lehote.

Ostatné podmienky:
Navrhovatelia nemajú nárok na náhradu nákladov spojených s účasťou na súťaži. Po doručení nemožno návrh meniť, dopĺňať alebo odvolať. Vyhlasovateľ sa zaväzuje v lehote do 10 pracovných dní od schválenia víťazného návrhu obecným zastupiteľstvom oznámiť vybraný návrh prostredníctvom informácie zverejnenej na webovom sídle vyhlasovateľa. V tej istej lehote sa vyhlasovateľ zaväzuje oznámiť prijatie vybraného návrhu úspešnému navrhovateľovi a upovedomiť účastníkov súťaže, ktorí v súťaži neuspejú, že ich návrhy sa odmietli. Vyhlasovateľ si vyhradzuje právo odmietnuť všetky predložené návrhy. Písomné návrhy je možné doručiť osobne, poštou alebo kuriérskou službou na adresu: Obecný úrad Slaská, súp. č. 17, 966 22 Lutila. Vyhlasovateľ oznamuje, že nehnuteľnosť odpredá len ako celok bez možnosti jej drobenia.

V Slaskej, dňa 22.7.2013

Daniel G e l i e n, v.r.
starosta obce